
       REPUBLIKA HRVATSKA
KRAPINSKO ZAGORSKA ŽUPANIJA
     OPĆINA ZAGORSKA SELA
         OPĆINSKO VIJEĆE     

KLASA: 024-02/26-01/28
URBROJ: 2140-31-26-2
Zagorska Sela, 31.08.2026.

OBRAZLOŽENJE I. IZMJENE I DOPUNE PRORAČUNA OPĆINE ZAGORSKA SELA
ZA 2026. GODINU


OBRAZLOŽENJE OPĆEG DIJELA PRORAČUNA
PRIHODI I PRIMICI
6 – Prihodi poslovanja
Prihodi poslovanja povećavaju se za 17.900,00 EUR te novi plan iznosi 2.586.120,00 EUR, u odnosu na prvotno planiranih 2.568.220,00 EUR. 
Povećanje se odnosi na prihode od poreza (61), koji se povećavaju za 13.900,00 EUR, s 395.200,00 EUR na 409.100,00 EUR, te na pomoći iz inozemstva i od subjekata unutar općeg proračuna (63), koje se povećavaju za 4.000,00 EUR, s 2.132.100,00 EUR na 2.136.100,00 EUR. Ostale skupine prihoda poslovanja ovim izmjenama ostaju nepromijenjene.
8 – Primici od financijske imovine i zaduživanja
Primici od financijske imovine i zaduživanja smanjuju se za 10.000,00 EUR, odnosno sa 650.000,00 EUR na 640.000,00 EUR. Promjena se u cijelosti odnosi na primitke od zaduživanja. 

RASHODI
3 – Rashodi poslovanja
Rashodi poslovanja povećavaju se za 110.700,00 EUR, s prvotno planiranih 745.720,00 EUR na 856.420,00 EUR. Povećanje je rezultat promjena na materijalnim i financijskim rashodima, dok ostale skupine rashoda poslovanja ostaju na prvotno planiranim iznosima. 

32 – Materijalni rashodi
Materijalni rashodi povećavaju se za 105.700,00 EUR, odnosno s 360.980,00 EUR na 466.680,00 EUR. 
Povećanje materijalnih rashoda najvećim se dijelom odnosi na dodatna sredstva za održavanje nerazvrstanih cesta – sanaciju klizišta, gdje se materijalni rashodi povećavaju ukupno za 100.000,00 EUR, s 120.000,00 EUR na 220.000,00 EUR. Također se za tekuće održavanje građevinskih objekata materijalni rashodi povećavaju za 12.800,00 EUR, s ukupno 62.300,00 EUR na 75.100,00 EUR. 
Istodobno se materijalni rashodi smanjuju za 38.100,00 EUR zbog ukidanja sredstava planiranih za aktivnost „Prvi futsal koraci – igra i prijateljstvo“, koja se ovim izmjenama više ne planira. 
U okviru aktivnosti predstavničke i izvršne uprave te administracije materijalni rashodi povećavaju se za dodatnih 31.000,00 EUR, sa 79.080,00 EUR na 110.080,00 EUR. 
34 – Financijski rashodi
Financijski rashodi povećavaju se za 5.000,00 EUR, s 4.800,00 EUR na 9.800,00 EUR, radi kamata revolving kredita.  
4 – Rashodi za nabavu nefinancijske imovine
Rashodi za nabavu nefinancijske imovine smanjuju se za 57.446,52 EUR, s 2.525.500,00 EUR na 2.468.053,48 EUR. Promjene se u cijelosti odnose na skupinu 42 – Rashodi za nabavu proizvedene dugotrajne imovine. 
Na promjenu ove skupine utječe više izmjena pojedinih kapitalnih i tekućih projekata. Kod projekta pojačanog održavanja nerazvrstanih cesta sredstva se smanjuju za 15.000,00 EUR, s 80.000,00 EUR na 65.000,00 EUR. Za rekonstrukciju nerazvrstane ceste Zagorska Sela–Brezakovec–Škrnik ukupni plan smanjuje se za 13.417,80 EUR, s 1.300.000,00 EUR na 1.286.582,20 EUR, uz istodobnu značajnu promjenu strukture izvora financiranja. 
Za navedenu rekonstrukciju uvodi se financiranje iz Europskog poljoprivrednog fonda za ruralni razvoj (EAFRD) u iznosu od 1.283.343,95 EUR, dok se prethodno planirana sredstva iz ostalih pomoći i namjenskih primitaka od zaduživanja ukidaju. 
Kod projekta Pločko – stara škola sredstva se smanjuju za 10.000,00 EUR, s 15.000,00 EUR na 5.000,00 EUR, dok se za tekući projekt Nabave opreme i dodatnih ulaganja sredstva povećavaju za 9.971,28 EUR, s 13.000,00 EUR na 22.971,28 EUR. 






OBRAZLOŽENJE POSEBNOG DIJELA PRORAČUNA
U Posebnom dijelu I. izmjena i dopuna Proračuna Općine Zagorska Sela za 2026. godinu ukupni rashodi povećavaju se za 53.253,48 EUR, s 3.271.220,00 EUR na 3.324.473,48 EUR. U Razdjelu 001 – Predstavničko izvršno tijelo Općine i administracija rashodi se povećavaju za 45.971,28 EUR, dok se u Razdjelu 002 – Jedinstveni upravni odjel povećavaju za 7.282,20 EUR. 
Program 1001 – Javna uprava i administracija povećava se za 45.971,28 EUR te novi plan iznosi 371.301,28 EUR. Povećanje se najvećim dijelom odnosi na materijalne rashode za redovno funkcioniranje uprave, koji se povećavaju za 31.000,00 EUR, financijske rashode za 5.000,00 EUR te nabavu opreme i dodatna ulaganja za 9.971,28 EUR. 
Program 2001 – Komunalna infrastruktura povećava se za 84.382,20 EUR te novi plan iznosi 1.878.182,20 EUR. Najznačajnije promjene odnose se na povećanje sredstava za tekuće održavanje građevinskih objekata za 12.800,00 EUR i održavanje nerazvrstanih cesta – sanaciju klizišta za 100.000,00 EUR. Istodobno se smanjuju sredstva za pojačano održavanje nerazvrstanih cesta za 15.000,00 EUR te se usklađuje vrijednost i struktura financiranja projekta rekonstrukcije nerazvrstane ceste Zagorska Sela–Brezakovec–Škrnik. 
Program 2002 – Poticanje gospodarskog razvoja smanjuje se za 10.000,00 EUR te novi plan iznosi 101.700,00 EUR. Smanjenje se odnosi na kapitalni projekt Pločko – stara škola, za koji se sredstva smanjuju s 15.000,00 EUR na 5.000,00 EUR. 
Program 2006 – Razvoj sporta i rekreacije smanjuje se za 67.100,00 EUR te novi plan iznosi 6.800,00 EUR. Smanjenje je posljedica brisanja aktivnosti „Prvi futsal koraci – igra i prijateljstvo“, za koju su prvotno bila planirana sredstva u iznosu od 67.100,00 EUR. 
Kod ostalih programa – Predškolski odgoj, Osnovnoškolsko obrazovanje, Promicanje kulture, Socijalna skrb, Razvoj civilnog društva te Organizacija i provođenje zaštite i spašavanja – planirani iznosi ostaju nepromijenjeni. 

    Općine Zagorska Sela

